stanford-oval/wikipedia huggingface dataset:
The Legend of Zelda: Tears of the Kingdom
דמויות > רובי

מדען שעובד ביחד עם פורה וחוקר את השטחים התת-קרקעיים מתחת להיירול. מעבדתו ממוקמת על צוק סמוך לכפר האנאטו ולינק יכול להיעזר בו כדי לשדרג את הפורה פאד.
דמויות > טולין

יצור מגזע הריטו ובנו של טבה, אותו האחד שעזר ללינק במשחק הקודם לשחרר את החיה האלוהית "וה מאדוה". טולין מעריץ את אביו ואת רבאלי, השומר של החיה האלוהית בעבר ורוצה להיות לוחם כמותם. טולין הוא צאצא של אחד מחכמי היירול, אלו שסייעו לרוארו בקרב נגד גאנונדורף ומתפקד כחכם של הרוח. במשחק זה, טולין מסייע ללינק לעצור סערה מסתורית שמאיימת על תושבי כפר הריטו. כאשר הוא מעניק ללינק את הטבעת שמייצגת את האווטאר שלו, לינק יכול להיעזר בטולין במטרה ליצור זרמי אוויר חזקים שיעזרו לו לדאות למרחקים גדולים יותר.
דמויות > ריג'ו

מלכת שבט הגארודו בהווה וצאצאית של אורבוסה, השומרת של החיה האלוהית "וה נבוריס". במשחק הקודם, סייעה ללינק לשחרר את "וה נבוריס" משליטתו של קלאמיטי גאנון. במשחק זה, שבט הגארודו התחפר מתחת לאדמה במטרה להתגונן מפני יצורי חול בשם "הגיבדו". לינק נעזר בריג'ו במטרה לעצור התקפת מפלצות גיבדו על השבט. ריג'ו היא צאצאית של אחת מחכמי היירול בעבר ומתפקדת כחכמה של הברק. כאשר היא מעניקה ללינק את הטבעת שמייצגת את האווטאר שלה, לינק יכול להיעזר בריג'ו במטרה ליצור שדה חשמלי סביבו, מה שיהפוך כל התקפה שלו להתקפה מחשמלת.
דמויות > יונובו

בן לשבט הגורון וצאצא של דארוק, השומר של החיה האלוהית "וה רודניה". במשחק הקודם, יונובו עזר ללינק לשחרר את "וה רודניה" משליטתו של קלאמיטי גאנון. במשחק זה, יונובו שיפר את ביטחונו העצמי והפך לקשוח יותר. לאחר התפרצות הגלום, לינק פגש את "זלדה" (גאנונדורף בתחפושת) שהעניקה ליונובו מסיכה מיוחדת השוטפת את מוחו והופכת אותו לאגרסיבי. לינק מצליח לשחררו משליטת הקסדה והשניים מצילים את שבט הגורון מהגלום. יונובו הוא צאצא של אחד מחכמי היירול ומתפקד כחכם של האש. כאשר הוא מעניק ללינק את הטבעת שמייצגת את האווטאר שלו, לינק יכול להיעזר ביונובו במטרה לשבור סלעי ענק ולתקוף אויבים שונים בעזרת גופו.
דמויות > סידון

בן לשבט הזורה, שבט דמויי דגים החיים בממלכת היירול. סיידון הוא אחיה הצעיר של הנסיכה מיפה, השומרת של החיה האלוהית "וה רוטה" שנהרגה בקרב נגד קלאמיטי גאנון 100 שנה לפני עלילת המשחק הקודם. במשחק הקודם, סיידון סייע ללינק לשחרר את "וה רוטה" משליטתו של קלאמיטי גאנון. במשחק זה, לינק מסייע לסידון לעצור התגלמות של גאנונדורף שמזהמת את המים בהם שבט הזורה חיים. סידון הוא צאצא של אחד מחכמי היירול ומתפקד כחכם של המים. בסוף המשחק, סידון נעשה המלך החדש של שבט הזורה ומולך ביחד עם אשתו, יונה. כאשר הוא מעניק ללינק את הטבעת שמייצגת את האווטאר שלו, לינק יכול להיעזר בסידון במטרה ליצור סביבו מגן עשוי מים ששומר עליו וכן לינק יכול להשליך גל של מים מחרבו על האויבים השונים.
דמויות > מאסטר קוגה

המאסטר של שבט "היאגה", שמקום מושבו נמצא סמוך לשבט הגארודו במדבר. קוגה הוא אנטגוניסט משני במשחק, מתואר כדמות בעלת ביטחון עצמי גבוה מידי, אך לא חכמה כל כך. לאחר אירועי המשחק הקודם, בהם הוא נפל למעמקי האדמה במהלך קרב עם לינק, קוגה מתברר כחי מתחת לאדמת היירול ומנסה לצבור כוח כדי להיות יד ימינו של גאנונדורף ומנהיג את חברי שבט היאגה שנשארו. לינק מסוגל לפגוש בו מתחת לאדמה ולהביסו בשנית ולקבל שרטוטים של מכונות שמאסטר קוגה עצמו הכין.
טריוויה

זהו המשחק הראשון מאז המשחק "The Wind Waker" בו דמותו של גאנונדורף מופיעה והשחקן נלחם בה ישירות.
בניגוד למשחק "Skyward Sword"  בה מסופר על יצירת ממלכת היירול ועל הקרב מול דימייס, משחק זה מציג נרטיב שונה: ממלכת היירול נוצרה על ידי שבט הזונאי ודימייס עצמו לא קיים כמלך השדים, אלא כגאנונדורף בעצמו.
"מלחמת הכליאה", שתוארה במשחקים "Ocarina of Time" ו-"A Link to the Past (אנ')", בה גאנון נכלא על ידי החכמים מוזכרת גם במשחק זה, אך היא שונה: במשחקים "Ocarina of Time" ו-"A Link to the Past", גאנונדורף השתמש בכוח הטרייפורס כדי לייצור גרסה אלטרנטיבית אפלה של היירול ונכלא על ידי החכמים. במשחק זה, גאנונדורף גנב את אבן החן של המלכה סוניה במטרה לשלוט בהיירול, אך נכלא מתחת לטירת היירול על ידי ראורו ושאר החכמים.
כמו במשחק הקודם, הטרייפורס כלל לא קיים במשחק זה.
מתברר שקלאמיטי גאנון מהמשחק הקודם היה רק שלוחה של גאנונדורף, שרצה לצבור כוח כדי לחזור לגופו הגשמי ובזמן הזה היה קבור כמומיה מתחת לטירת היירול.
פיתוח

פיתוח המשחק החל בשנת 2017 מיד לאחר שפיתוח המשחק הקודם הושלם. המשחק הוכרז במהלך הכנס E3 2019 (אנ') כמשחק המשך ל-Breath of the Wild. בכנס E3 2021 (אנ'), נינטנדו השיקה קדימון ובו נחשפה המשחקיות, אלמנטים עלילתיים ותאריך הפצה בשנת 2022. למרות זאת, נינטנדו בהמשך שינתה את תאריך היציאה לאביב 2023. מידע נוסף הופץ במהלך פרזנטציית Nintendo Direct (אנ') שהתקיימה בספטמבר 2022 ובו נחשפו שם המשחק ותאריך השחרור: 12 במאי 2023. פרזנטציה נוספת שהתקיימה בפברואר 2023 הציגה אלמנטים נוספים מהמשחק.
במאי המשחק, הידמארו פוג'יבאיאשי (אנ') וכן המפיק איצ'י אונומה (אנ') חוזרים לתפקידם גם במשחק זה. הרעיון למשחק הגיע לאחר שצוות הפיתוח, שעבד על המשחק הקודם הסיקו ששלל הרעיונות שלהם לא יוכלו להיכנס לחבילת ההרחבה של Breath of the Wild. אלמנטים חדשים נחשפו וביניהם אי שמרחף מעל ממלכת היירול ואליו השחקן יכול להגיע ולחזור בחופשיות בדומה למשחק The Legend of Zelda: Skyward Sword משנת 2011.
במהלך ראיון עם האתר IGN, המפיק אונומה ציין שהעולמות הפתוחים שהוצגו במשחקים Red Dead Redemption 2 ו-The Elder Scrolls V: Skyrim העניקו השראה לצוות הפיתוח.
פרסים

| שנה | טקס | קטגוריה | תוצאה | הפניה |
| --- | --- | --- | --- | --- |
| 2020 | The Game Awards 2020 (אנ') | המשחק הכי מצופה | מועמד |  |
| 2021 | Golden Joystick Awards | המשחק הכי מבוקש | מועמד |  |
| 2021 | The Game Awards 2021 (אנ') | המשחק הכי מצופה | מועמד |  |
| 2022 | Golden Joystick Awards | המשחק הכי מבוקש | זכה |  |
| 2022 | The Game Awards 2022 (אנ') | המשחק הכי מצופה | זכה |  |
חמישה לילות אצל פרדי (סרט)

| --- | --- |
כרזת הסרט בעברית
כרזת הסרט בעברית
 מבוסס על:  "חמישה לילות אצל פרדי"
 בימוי:  אמה טאמי 
 הופק בידי:  ג'ייסון בלאם
 תסריט:  סקוט קות'ון אמה טאמי סת' קאדלבאק
 שחקנים ראשיים:  ג'וש האצ'רסון אליזבת לייל פייפר רוביו קאט קונר סטרלינג מרי סטיוארט מסטרסון מת'יו לילארד
 צילום:  לין מונכריף 
 מדינה:  ארצות הברית ארצות הברית
 חברת הפקה:  בלאמהאוס הפקות
 חברה מפיצה:  סרטי יוניברסל
 שיטת הפצה:  הפצה לאולמות הקולנוע, וידאו על פי דרישה
 הקרנת בכורה:  בריטניה 25 באוקטובר 2023 ארצות הברית 27 באוקטובר 2023 ישראל 9 בנובמבר 2023
 משך הקרנה:  109 דק'
 שפת הסרט:  אנגלית
 סוגה:  סרט אימה על-טבעי
 אתר רשמי
 דף הסרט ב־IMDb
 
"חמישה לילות אצל פרדי" (באנגלית: Five Nights at Freddy's) הוא סרט אימה על-טבעי אמריקאי המבוסס על סדרת משחקי הווידאו באותו השם מאת סקוט קות'ון. הסרט בוים על ידי אמה טאמי ונכתב על ידי קות'ון יחד עם טאמי וסת' קאדלבאק. בסרט מככבים ג'וש האצ'רסון, אליזבת לייל, פייפר רוביו, קאט קונר סטרלינג, מרי סטיוארט מסטרסון ומת'יו לילארד. העלילה סובבת סביב המאבטח מייק שמידט, שמקבל עבודה לילית חדשה במרכז בילוי משפחתי נטוש מגלה שארבעת האנימטרוניקות שבמקום רדופות על ידי רוחות רפאים של ילדים שנרצחו.
העיבוד הקולנועי של "חמישה לילות אצל פרדי" החל באפריל 2015, עם מעורבותם של אולפני האחים וורנר. רוי לי, דייוויד קצנברג וסת' גרהאם-סמית' היו אמורים להפיק אותו, כשגיל קינן הוכרז כבמאי וכתסריטאי שותף. לאחר מספר עיכובים בהפקה, גרסת האחים וורנר כבר לא זזה קדימה וקינן נשר מהפרויקט. במרץ 2017, "בלאמהאוס הפקות" הוכרזה כחברת ההפקה החדשה, כאשר כריס קולומבוס אמור לביים ולכתוב יחד. גם קולומבוס עזב בסופו של דבר את הפרויקט, ואמה טאמי הוכרזה כמחליפה שלו באוקטובר 2022. צוות השחקנים הראשי אושר בדצמבר. צילומי הסרט החלו בפברואר 2023 בניו אורלינס והסתיימו באפריל.
הסרט עלה לאקרנים בארצות הברית ב-27 באוקטובר 2023, ולשירות הסטרימינג Peacock בהפצת "סרטי יוניברסל" ב-27 באוקטובר 2023. בישראל, הסרט עלה לאקרנים ב-9 בנובמבר 2023. במקור, היה צריך לעלות לאקרנים כבר ב-26 באוקטובר, אך בשל מלחמת חרבות ברזל נדחה.
עלילת הסרט

במרכז הבילוי המשפחתי הנטוש "הפיצרייה של פרדי פאזבר", מאבטח לילה מנסה נואשות לברוח מכוח בלתי נראה, אך נתפס ונקשר למכשיר עינויים שהורג אותו.
זמן מה לאחר מכן, מייק שמידט פוטר מעבודתו כמאבטח בקניון, בכך שהזה שעובר אורח חטף את אחיו. לאחר המקרה, היועץ התעסוקתי, סטיב ראגלן, מציע למייק לעבוד כמאבטח לילה בפיצרייה. מייק נענה בחיוב עקב איומי שירותי הרווחה שיסירו ממנו את המשמורת על אחותו, אבי, ויעבירו אותה למשמורת של דודה ג'יין, שחומדת במשמורת כדי לקבל כסף מהמדינה.
בלילה הראשון, מייק נרדם וחולם על חטיפת אחיו, גארט שנחטף בזמן בילוי משפחתי. במקום החטיפה, הוא פוגש חמישה ילדים שהיו עדים לפשע, אך הם בורחים. בלילה השני, מייק חולם את אותו חלום, כאשר הוא דורש לדעת אם הם יודעים את זהות החוטף, הוא מותקף ונפצע, ומתעורר מחלומו. מייק פוגש את השוטרת ונסה שלי, שמבחינה בפצעיו וחובשת אותו. ונסה מציגה בפני מייק את הפיצריה ומספרת לו שהיא נסגרה במהלך שנות ה-80 עקב היעדרות של חמישה ילדים.
בינתיים, ג'יין שוכרת כנופיה שכוללת את השמרטפית של אבי, מקס, כדי להשחית את הפיצרייה ולגרום לפיטוריו של מייק, בכך שג'יין תקבל משמורת על אבי. מוקדם בבוקר, הכנופיה פורצת פנימה כשמייק סיים את המשמרת, אך הבובות האנימטרוניות שבה - פרדי פאזבר, בוני, צ'יקה, פוקסי ומר קאפקייק - מתעוררות לחיים וטובחות בכנופיה. היעלמותה של מקס מאלצת את מייק להביא את אבי למשמרת הבאה.
בלילה השלישי, הבובות מתעוררות לחיים ומתיידדות עם אבי, אך עוינות כלפי מייק, ומגלה מגלה שהבובות רדופות על ידי הרוחות של הילדים הנעדרים, ומנהיגם, ילד בעל שיער בלונדיני, ומזכיר את "הארנב הצהוב" מספר פעמים. בלילה הרביעי, ונסה מבינה כי מייק מנסה להיעזר ברוחות כדי לזהות את פרטי החוטף ומפצירה בו לא להביא את אבי לפיצרייה שוב. מייק מבקש מג'יין לשמור על אבי בביתה, לתסכולה הרב.
בלילה החמישי, הילדים מופיעים בחלומו של מייק, ואומרים לו שהוא יוכל להחזיר את גארט, בתמורה לאבי. מייק מקבל את הצעתם, אך משנה את דעתו במהרה. כשמייק מתעורר, הוא נמצא קשור למכשיר העינויים, ונמלט. רוחו של הילד הבלונדיני משתלטת על בובה זהובה של פרדי, עולה על מונית ונוסע לביתה של ג'יין. שם, הוא הורג אותה ומחזיר את אבי לפיצרייה.
ונסה מוצאת את מייק ומטפלת בפציעותיו. בזמן שמייק מספר לה על חלומותיו, ונסה מתגלה כבתו של ויליאם אפטון, הרוצח הסדרתי שרצח את גארט ואת חמשת הילדים. לאחר הרצח, אפטון הסתיר את גופות חמשת הילדים בתוך הבובות האנימטרוניות ונשמותיהן השתלטו על הבובות. בכך, לאפטון יש שליטה מוחלטת על נשמות הילדים. כשהבין שהבובות יהרגו את אבי, מייק ממהר עם הציוד הנדרש כדי להשבית את הבובות. בזמן שצ'יקה עומד להרוג את אבי, מייק מצליח להשבית את רוב הבובות, אך מותקף על ידי מר קאפקייק. הבובות מובסות, אך מופעלות מחדש על ידי "הארנב הצהוב" שמתגלה כוויליאם, שזייף את שמו לסטיב, ופוצע את מייק שמאבד הכרה.
אבי מציירת תמונה של ויליאם רוצח את הילדים הנעדרים על מנת להסיר את השליטה שלו על הבובות. ונסה מנסה לעצור את אביה, אך דוקר אותה. לפני שוויליאם הורג את מייק, אבי מראה את הציור שלה לבובות, וזועפות בו. הבובות מתקדמות לעבר ויליאם, ומר קאפקייק נושך ומוציא חלק מהחליפה של ויליאם, והלהבים שבתוך החליפה דוקרים והורגים אותו. מייק ואבי נושאים את ונסה הפצועה מהפיצרייה ולוקחים אותה לבית החולים, שם היא שוקעת בתרדמת. מייק ממשיך לטפל באבי, והשניים חוזרים לחיים שיגרתיים.
צוות השחקנים

ג'וש האצ'רסון - מייק שמידט, מאבטח לילה ב"פיצרייה של פרדי פאזבר".
אליזבת לייל - ונסה, שוטרת מקומית.
פייפר רוביו - אבי שמידט, אחותו הקטנה של מייק.
מת'יו לילארד - וויליאם אפטון, רובוטיקאי ומייסד ה"פיצרייה של פרדי פאזבר" שחי תחת השם הבדוי "סטיב ראגלאן".
מרי סטיוארט מסטרסון - דודה ג'יין, דודתו של מייק.
קאט קונר סטרלינג - מקסין "מקס", השמרטפית של אבי.
דייוויד לינד - ג'פרי "ג'ף, אחיה של מקס.
כריסטיאן סטוקס - דוד האנק
ג'וזף פוליקין - קארל
לוקאס גרנט - גארט שמידט, אחיו הקטן של מייק שנחטף בילדותו.
טדסאי יאנג - ד"ר ליליאן
תיאודוס קריין - ג'רמיה, עמיתו לעבודה לשעבר של מייק.
ביילי וינסטון - קים, מדריכה ועובדת לשעבר ב"פיצרייה של פרדי פאזבר".
בנוסף, הגיימר והיוטיובר CoryxKenshin (אנ') מופיע בהופעת קמע כנהג מונית.
צוות השחקנים > דיבוב

קווין פוסטר - פרדי פאזבר
ג'יין קינדר-מרטין - בוני
ג'סיקה וייס - צ'יקה
רוג׳ר ג'וזף מאנינג ג'וניור - פוקסי
הפקה > אולפני האחים וורנר (2015–2017)

הסרט הוכרז ב-2015 על ידי אולפני האחים וורנר, שרכשו את זכויות ההסרטה לסדרת סרטי "חמישה לילות אצל פרדי" מיוצר המשחקים סקוט קות'ון. הבמאי הבריטי-ישראלי גיל קינן הוחתם לביים ולכתוב את הסרט. ב-2017, קות'ון אמר שהסרט נקלע לגיהנום פיתוחי. קינן עזב את הפרויקט ואולפני האחים וורנר העלו את זכויות ההסרטה למכירה.
הפקה > בלאמהאוס הפקות וסרטי יוניברסל (2018–2021)

ב-2018, סרטי יוניברסל רכשו את הזכויות מהאחים וורנר והעבירו את הסרט להפקת בלאמהאוס הפקות של המפיק ג'ייסון בלאם. הבמאי האמריקאי כריס קולומבוס הוחתם לביים ולכתוב את הסרט. באוגוסט של אותה שנה, קות'ון הכריז שהוא החליט להתחיל את כתיבת התסריט מההתחלה, מה שדחה את הפקת הסרט. ב-2021, בשל העיכובים בהפקה, קולומבוס עזב את הפרויקט.
הפקה > (2022–2023) - ליהוק

בדצמבר 2022, ג'וש האצ'רסון ומת'יו לילארד לוהקו לסרט. היוטיובר הפופולרי דאוקו חשף מאוחר יותר במהלך שידור חי שהאצ'רסון יגלם את הפרוטגוניסט מייק שמידט ולילארד יגלם את האנטגוניסט ויליאם אפטון. הוא גם חשף כי מרי סטיוארט מסטרסון ופייפר רוביו הצטרפו לצוות השחקנים בתפקידים לא ידועים. במרץ 2023, דווח כי קאט קונר סטרלינג ואליזבת לייל לוהקו לסרט. ללוקאס גרנט וג'סיקה בלקמור לוהקו לתפקידים לא ידועים.
בלאם הכריז שהבובות המכניות שבסרט יעוצבו על ידי Jim Henson's Creature Shop, חברת בובנאות ואפקטים מיוחדים שייסד ג'ים הנסון. בהמשך אותה שנה, הוכרז שאמה טאמי הוחתמה לביים את הסרט.
קדימון הסרט שוחרר ב-16 במאי 2023.
הפצה

הסרט עלה לאקרנים בארצות הברית ב-27 באוקטובר 2023 על ידי סרטי יוניברסל. יחד עם יצאתו לקולנוע הוא זמין גם בשירות הסטרימינג Peacock. בישראל, הסרט נדחה עקב מלחמת חרבות ברזל, ועלה לאקרנים בתאריכים מ-9 בנובמבר עד 11 בנובמבר 2023 לסוף שבוע, אך עקב פעילות מצומצמת בבתי הקולנוע הוחלט ששוב מעלים את הסרט לאקרנים ב-16 בנובמבר עד ה-18 בנובמבר.
ביקורות

באתר הביקורות המשוקללות "Metacritic", הסרט זכה לציון 33/100 על בסיס 33 ביקורות, דבר המצביע על "ביקורות לא חיוביות לרוב".
פרסים ומועמדויות

| פרס | תאריך הטקס | קטגוריה | מועמד (ים) | תוצאה | מקור |
| --- | --- | --- | --- | --- | --- |
| פרס בחירת הקהל | 18 בפברואר 2024 | סרט הדרמה של השנה | "חמישה לילות אצל פרדי" | מועמדות |  |
| פרס פטל הזהב | 9 במרץ 2024 | שחקנית המשנה הגרועה ביותר | מרי סטיוארט מסטרסון | מועמדות |  |
סרט המשך

ב-11 באפריל 2024 הודיעה חברת "בלאמהאוס" על הפקת סרט המשך שצפוי לצאת בעונת הסתיו 2025.
הערות שוליים

↑  חמישה לילות אצל פרדי - סינמה סיטי, באתר cinema-city.co.il
↑  Valdez, Jonah (June 27, 2023).
"'Five Nights at Freddy's' trailer contains jump scares and a cameo rumored for weeks". Los Angeles Times. Retrieved June 28, 2023.
↑  Mike Fleming Jr, Gil Kenan To Direct ‘Five Nights At Freddy’s’ For Warner Bros, Deadline, ‏2015-07-28 (באנגלית אמריקאית)
↑  FNAF Movie Loses Harry Potter Director But It's Still Happening, GameSpot (באנגלית אמריקאית)
↑  Anthony D'Alessandro, Blumhouse’s ‘Five Nights At Freddy’s’ Sets Josh Hutcherson & Matthew Lillard, DEADLINE
↑  ורוניקה נועם לוזון, הסרט Five Nights at Freddy's מלהק את שתי הדמויות הראשיות, באתר IGN ישראל, ‏2022-12-25
↑  סשה אורבן, ‘Five Nights at Freddy’s’ Trailer Teases Killer Animatronics as Horror Video Game Comes to Life, וראייטי, ‏2023-05-17 (באנגלית אמריקאית)
↑  מירב קריסטל, בעיצומה של המלחמה: בתי הקולנוע חוזרים לפעילות חלקית, באתר ynet, 26 באוקטובר 2023
↑  "Five Nights at Freddy's". Metacritic. Fandom, Inc. Retrieved October 25, 2023.
↑  Taylor Swift, 'Barbie' and 'Grey's Anatomy' Score at 2024 People's Choice Awards: See the Full List of Winners, Peoplemag (באנגלית)
↑  J. Kim Murphy, Razzie Noms 2024: Chris Evans and Jennifer Lopez Up for Worst Actors; ‘Shazam 2’ and ‘Ant-Man 3’ Tie With 4 Nods, Variety, ‏2024-01-22 (באנגלית אמריקאית)
↑   ציוץ של בלאמהאוס ברשת החברתית אקס (טוויטר), 11 באפריל 2024
טראסטן פולק

טראסטן וו. פולק (באנגלית: Trusten W. Polk‏; 29 במאי 1811 – 16 באפריל 1876) כיהן כמושל ה-12 של מיזורי בשנת 1857 וסנאטור אמריקאי מ-1857 עד 1862.
ביוגרפיה

פולק נולד ב-29 במאי 1811 בברידג'וויל, דלאוור. כדמוקרט, הוא נבחר למושל מיזורי ב-1856 וכיהן מ-5 בינואר 1857 עד 27 בפברואר, אז התפטר כדי לכהן בסנאט של ארצות הברית. הנקוק לי ג'קסון החליף אותו כמושל עד לבחירתו של רוברט מרסלוס סטיוארט.
פולק גורש מהסנאט האמריקני ב-10 בינואר 1862, בשל תמיכתו בדרום במלחמת האזרחים האמריקנית. הוא מונה לקולונל במשמר מדינת מיזורי בפיקודו של גנרל הקונפדרציה סטרלינג פרייס, ולאחר מכן שימש כשופט בבתי המשפט הצבאיים של מחלקת מיסיסיפי ב-1864 וב-1865.
לאחר המלחמה, פולק היה עורך דין בסנט לואיס, מיזורי. הוא נקבר שם בבית הקברות בלפונטיין לאחר מותו ב-16 באפריל 1876, בגיל 64.
הסכם שיתוף פעולה מובנה וקבוע (PESCO)

| --- | --- |
 מנגנון במסגרת אמנת ליסבון
  מדינות האיחוד האירופי המשתתפות בהסכם
 תאריך חתימה:  11 בדצמבר, 2017
 מספר מדינות חברות:  26
 סעיפים רלוונטיים באמנות האיחוד האירופי:  אמנה לאיחוד אירופי (1993): 44, 42.6 אמנה ליסוד חוקה לאיחוד האירופי (2004): פרוטוקול מס׳ 10  אמנת ליסבון (2007): 28
 כתובת אתר רשמי:  https://www.pesco.europa.eu/
הסכם שיתוף פעולה מובנה וקבוע (באנגלית:Permanent Structured Cooperation) הידוע גם בראשי התיבות - PESCO (פֵסְקוֹ) אמון על האינטגרציה הצבאית של 26 מתוך 27 מדינות החברות באיחוד האירופי (כולן למעט מלטה) במסגרת מדיניות הביטחון וההגנה הכללית (אנ') של האיחוד.
ההסכם נכנס לתוקף בתאריך 11 בדצמבר 2017 במטרה להעמיק את שיתוף הפעולה הצבאי בין מדינות האיחוד אשר חפצות בכך ולקדם פיתוח משותף של העוצמה הצבאית של האיחוד. טיבו של ההסכם שונה מהסכמים קודמים של האיחוד האירופי בכך שהליך קבלת ההחלטות הראשוני לא נסמך על הצבעת פה אחד אלא על אימוץ חלקי של תוכניות שונות במסגרת ההסכם. בניגוד להסכמים אחרים באיחוד, ההחלטות שנקבעו באמצעות מנגנון פסקו מוגדרות כמחייבות ולא כהמלצות.
היסטוריה > תכנון

התרחבות האיחוד האירופי עם חתימת אמנת מאסטריכט יצרה מתחים חדשים בין חברות האיחוד וחוסר קוהרנטיות מנהלית של הארגון. הצורך בהמשך אינטגרציה בתחומים שונים ומשברים דוגמת התפרצות מחלת הפרה המשוגעת בבריטניה (אנ') וגל התרחבות חדש ב-2003/4 זירזו קריאות בתוך האיחוד לאימוץ של מערכת חקיקתית גמישה (אנ') יותר אשר עד עכשיו הסתמכה על הצבעות פה אחד לרוב תפקודה. ב-1997 אומצה לאיחוד אמנת אמסטרדם (1997) אשר הכניסה לאמנת מאסטריכט סעיף (סעיף מספר 31) אשר התיר למספר מדינות מצומצם (עד שליש מחברות האיחוד אשר מייצגות עד שליש מהאוכלוסייה האירופית (אנ')) לקבל פטור מחוק.
במישור הצבאי, אמנת מאסטריכט התחייבה על הקמה עתידית של מדיניות חוץ וביטחון, בדגש על הישענות על נאט״ו והאיחוד המערב-אירופי כגורמים העיקריים אשר יבטיחו את הביטחון באירופה. כתוצאה מכך, האמנה לא טרחה להגדיר תקציב משותף או גוף מאוחד במסגרת מדיניות החוץ והביטחון החדשה. המבנה הגמיש של האיחוד הכלכלי והמוניטרי של האיחוד האירופי (אנ') אשר נכלל באמנה כלל סעיפים לפיהם השתתפות בארגון לא חויבה בעמידה במדדים של השקעה כלכלית ופוליטית אלה בחקיקה ועמידה בחוקי הארגון. מבנה אינקלוסיבי מסוג זה הוסב במסגרת אמנת ליסבון לתחום הצבאי עם הסכם פסקו.
אמנת אמסטרדם (1997) יחד עם אמנת ניס (2001), הרחיבה את הפרמטרים של אמנת מאסטריכט לגבי שיתוף פעולה צבאי מוגבר. האמנות אפשרו שיתוף פעולה לאחר הצבעה עם רוב מיוחד של 51% והגדירו כי שיתוף פעולה זה יופעל רק כאפשרות אחרונה ומבלי לחייב את המדינות אשר לא הצביעו בעד מלהשתתף. אמנה נוספת אשר לא אומצה לבסוף המשיכה לחייב החלטת פה אחד בנוסף להמלצה כללית לשימוש מוגבר בעתיד בהענקת פטורים, קידום תיאום ושיתוף פעולה הדדי בתחום הצבאי, הקמת סוכנות שלימים תהפוך לסוכנות ההגנה האירופית, קידום פיתוח משותף של אמצעי לחימה והתאמה של מנגנון שיתוף הפעולה לקונספט קבוצות הלחימה האירופיות.
היסטוריה > תכנון > אמנת ליסבון והפעלת מנגנון פסקו

אמנת ליסבון איגדה את רוב המנגנונים מהאמנות השונות ומהחוקה האירופית תחת סעיפים 42.6 ו-46. לאחר אימוץ האמנה החלה תקופת המתנה עקב משבר החוב האירופי וחוסר קשב כללי באיחוד בה לא נעשתה פעולה רצינית להפעלת המנגנון. משברים שונים דוגמת פלישת רוסיה לחצי האי קרים ב-2014, גלי הגירה לאיחוד עקב מלחמת האזרחים בסוריה, חוסר יציבות כללי של המזרח התיכון במסגרת האביב הערבי, שורה של אירועי טרור על אדמת אירופה, פרישת בריטניה מהאיחוד האירופי ובחירת דונלד טראמפ לנשיאות ארצות הברית הדגישו את הצורך האירופי החמור במערכת סדורה של תיאום ושיתוף פעולה צבאי אשר תהיה עצמאית ממנגנוני הביטחון של נאט״ו.
לאחר החלטה של המועצה האירופית, המנגנון הופעל רשמית ב-11 בדצמבר 2017. ההחלטה כללה את בקשת ההצטרפות של כלל החברות באיחוד מלבד הממלכה המאוחדת, דנמרק (שתצטרף ב-2023) ומלטה בנוסף לקביעה של סמכויות על פרויקטים, ערכי הארגון, סמכות הביקורת על תוכניות הפיתוח השונות, מערכת היחסים עם גופים שונים במסגרת מדיניות הביטחון וההגנה הכללית האירופית (אנ'), מימון הפרויקטים ושיתוף פעולה עם צד שלישי.
מבנה

העיגון החוקתי של מנגנון פסקו מעוגן בסעיפים 42.6, 44 ו-46 של האמנה לאיחוד אירופי (אנ'), פרוטוקול מספר 10 של האמנה על תפקודו של האיחוד האירופי (אנ') ובתיקונים שנעשו לאמנות על ידי אמנת ליסבון (סעיף 28).
פסקו עובד על פי עקרון המיזוג הגמיש (אנ') לפיו מדינה אשר בוחרת שלא להשתתף בארגון אינה מחויבת בהשלכות הכלכליות או החוקיות של ארגון זה אך אין לה זכות הצבעה על מדיניותו. במידה ומדינה מעוניינת להשתתף, עליה להודיע למועצת החוץ (אנ') של מועצת האיחוד האירופי, לנציג העליון של האיחוד לענייני חוץ ומדיניות ביטחון ושבקשתה תעבור שם הצבעה של רוב מיוחד. אותו הליך קיים גם כאשר ישנן קריאות לסלק מדינה מהארגון. אימוץ או ביטול של חוק כזה או אחר במסגרת הארגון תידרש להצבעה בפה אחד. קבוצות קטנות של מדינות מתוך פסקו רשאיות להתאגד למען מטרה מסוימת אשר הוגדרה על ידי המועצה האירופית. המועצה אחראית על הליך קבלת ההחלטות של פסקו, קבלה או גירוש של מדינה מפסקו, תיעדוף פרויקטים, מימון ואישור של פרויקטים חדשים ובקרה על פרויקטים קיימים.
המזכירות הכללית של פסקו מורכבת מגורמים אשר הושאלו משירות החוץ האירופי, המטה הצבאי של האיחוד האירופי (אנ') ושל סוכנות ההגנה האירופית. המזכירות אמונה על תקשורת בין האיחוד האירופי וכלל גורמי פסקו.
מבנה > מדינות משתתפות

אוסטריה אוסטריה
איטליה איטליה
אירלנד אירלנד
אסטוניה אסטוניה
בולגריה בולגריה
בלגיה בלגיה
גרמניה גרמניה
דנמרק דנמרק
הולנד הולנד
הונגריה הונגריה
יוון יוון
לוקסמבורג לוקסמבורג
לטביה לטביה
ליטא ליטא
סלובניה סלובניה
סלובקיה סלובקיה
ספרד ספרד
פולין פולין
פורטוגל פורטוגל
פינלנד פינלנד
צ'כיה צ'כיה
צרפת צרפת
קפריסין קפריסין
קרואטיה קרואטיה
רומניה רומניה
שוודיה שוודיה
מבנה > חברות באיחוד האירופי אשר לא משתתפות בהסכם

דנמרק דנמרק - במסגרת הגמשת מערכת החקיקה האירופית (אנ'), דנמרק בחרה שלא לקחת חלק במדיניות הביטחון וההגנה הכללית (אנ'). בשנת 2023, שינתה דנמרק את החלטתה והצטרפה ל-CSDP ופסקו.
הממלכה המאוחדת הממלכה המאוחדת - עקב פרישת הממלכה המאוחדת מהאיחוד האירופי, הממלכה הפסיקה להיכנס לארגונים אירופים חדשים.
מלטה מלטה
מבנה > שיתוף פעולה עם גורמי צד שלישי > מדינות

ארצות הברית ארצות הברית - ב-6 במאי 2021, ארצות הברית הצטרפה לפרויקט המוביליות הצבאית כחברת צד שלישי.
הממלכה המאוחדת הממלכה המאוחדת - ב-14 בנובמבר 2022, בריטניה הצטרפה לפרויקט המוביליות הצבאית כחברת צד שלישי.
נורווגיה נורווגיה - ב-6 במאי 2021, נורווגיה הצטרפה לפרויקט המוביליות הצבאית כחברת צד שלישי.
קנדה קנדה - ב-6 במאי 2021, קנדה הצטרפה לפרויקט המוביליות הצבאית וב-21 בפברואר 2023 הצטרפה לפרויקט הלוגיסטי NetLogHubs.
מבנה > שיתוף פעולה עם גורמי צד שלישי > ארגונים

נאט"ו נאט"ו
הארגון לחימוש משותף (אנ') - תוכנית פיתוח בין גרמניה לצרפת פוטנציה לפרויקטים אחרים במסגרת פסקו